Trump trøkker til med helsereform-ultimatum
I et lukket møte med republikanske politikere torsdag, skal Trumps budsjettsjef Mick Mulvaney ha gitt et ultimatum til republikanere som fortsatt stiller seg kritiske til forslaget. – Presidenten har sagt at han ønsker en stemme i morgen, ja eller nei. Om forslaget ikke slår gjennom så legger vi denne ballen død, skal Mulvaney ha sagt, ifølge republikaneren Chris Collins som var på møtet. Bakgrunn: Derfor krangler de om Trumps helsereform Trump tyr til Twitter med klar beskjed til republikanerne: – Katastrofale Obamacare har ført til større kostnader og færre muligheter. Det vil kun bli verre. Vi må oppheve og erstatte. Godkjenn forslaget. Disastrous #Obamacare has led to higher costs & fewer options. It will only continue to get worse! We must #RepealANDReplace. #PassTheBill – President Trump (@POTUS)24.03.17, 01:26 Tidligere på dagen tok presidenten imot flere lastebilsjåfører i Det hvite hus, for å diskutere helse- og forsikringsspørsmål, melder nettstedet The Hill. I forbindelse med møtet fikk Trump anledning til å teste ut en lastebil som var parkert utenfor presidentboligen. Bilder fra sammenkomsten viser at 70-åringen ser ut til å stortrives bak rattet. Han tutet med hornet og smilte til pressen. Under samtalene med sjåfører og fagforeningsledere hadde Trump også tatt på seg en button med mottoet «Jeg (hjerte) lastebilsjåfører». – Jeg vil takke dere for deres støtte med helsereformen. Jeg vet at dere har hatt store problemer med Obamacara, sa Trump i møtet. Komitéleder: – Etterretningen samlet inn info om Trumps folkSent torsdag kveld kom nyheten om fra Trump-administrasjon om at avstemningen om den nye helsereform er utsatt til fredag – og det har vært spekulert i om avstemningen blir utsatt fordi Trump mangler de nødvendige stemmene for å få flertall forsin nye helsereform. En kilde i Det hvite hus sier imidlertid at tidsendringen skyldes at de heller ville gå gjennom avstemningen i dagslys fredag enn sent om natten torsdag. Forbes: Så rik er Trump Utsettelsen blir likevel sett på som et tilbakeslag for Trump-leiren, som i hele valgkampen lovet at de ville erstatte Obamacare så fort som overhodet mulig. Ifølge NTB slet Trump-administrasjonen torsdag med å samle støtte, siden flere konservative og moderate republikanere stiller seg kritiske til deler av den nye helsereformen.Ifølge New York Times og AP planlegger rundt 30 til 40 republikanere å si nei. – Det jeg kan si er at vi akkurat nå prøver å få ytterligere 30 til 40 stemmer som er i «nei»-kategorien, til å stemme «ja». Når vi får til det, kan vi gå videre, sier Mark Meadows, leder for den konservative gruppen Freedom Caucus i Representantenes hus, til AP. Hvis tallene stemmer, kan være duket for en skikkelig avstemningsthriller i løpet av fredagen, siden presidenten ikke har råd til å miste fler enn 22 republikanske stemmer. Det er forventet at ingen demokrater kommer til å stemme «ja» til den nye reformen. Det kreves 215 stemmer for å få flertall for reformen – og Representantenes hus har totalt 237 republikanere. Stor gjennomgang: Trump er faktisk en mer normal president enn mange trorTorsdag formiddag publiserte magasinet Time et større intervju med Trump, der presidenten diskuterer alt fra avlyttingspåstander til hans kontroversielle Sverige-uttalelser. Mot slutten av intervjuet gjentar Trump at han «arvet et rot» fra Obama-administrasjonen, og at han foreløpig er fornøyd med det han har klart å få til. – Men i mellomtiden antar jeg at jeg ikke gjør det så aller verst, siden jeg er president – og det er ikke du. Du vet, sier Trump. Ifølge Aps egne undersøkelser var 31 republikanere fortsatt i «nei»-leiren torsdag ettermiddag. – Vi har en fantastisk plan og jeg tror våre sjanser er gode, sa Trump selv før nyheten om at avstemningen er utsatt, ble kjent. Kilde: VG/NTB
USAs president Donald Trump har gitt republikanere et ultimatum: Støtt forslaget til ny helsereform eller la Obamacare bli stående.